4.8.2022.
LV
Eiropas Savienības Oficiālais Vēstnesis
C 297/1
I (Rezolūcijas, ieteikumi un atzinumi)
IETEIKUMI
EIROPAS CENTRĀLĀ BANKA EIROPAS CENTRĀLĀS BANKAS IETEIKUMS (2022. gada 27. jūlijs) Eiropas Savienības Padomei par De Nederlandsche Bank ārējiem revidentiem (ECB/2022/27) (2022/C 297/01)
EIROPAS CENTRĀLĀS BANKAS PADOME,
ņemot vērā Līgumu par Eiropas Savienības darbību, ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 27.1. pantu, tā kā: (1)
Eiropas Centrālās bankas (ECB) un dalībvalstu, kuru valūta ir euro, nacionālo centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.
(2)
De Nederlandsche Bank 2018. gadā par saviem ārējiem revidentiem 2019.–2022. finanšu gadam izvēlējās KPMG Accountants N.V., paredzot iespēju pilnvaras pagarināt līdz 2025. finanšu gadam (1).
(3)
De Nederlandsche Bank pašreizējo ārējo revidentu KPMG Accountants N.V. pilnvaras beigsies pēc 2022. finanšu gada revīzijas pabeigšanas.
Tāpēc jāieceļ ārējie revidenti laika posmam, kas sākas 2023. finanšu gadā.
(4)
De Nederlandsche Bank plāno pagarināt KPMG Accountants N.V. pilnvaras līdz 2025. finanšu gadam.
Šāda pagarināšana iespējama saskaņā ar De Nederlandsche Bank un KPMG Accountants N.V. līgumu,
IR PIEŅĒMUSI ŠO IETEIKUMU.
Tiek ieteikts par De Nederlandsche Bank ārējiem revidentiem 2023.–2025. finanšu gadam iecelt KPMG Accountants N.V. (1) Eiropas Centrālās bankas Ieteikums ECB/2018/25 (2018. gada 19. oktobris) Eiropas Savienības Padomei par De Nederlandsche Bank ārējiem revidentiem (OV C 394, 30.10.2018., 1. lpp.).